رویداوەگە لە ئەنجام لەیەکداین دوو ماشین بویە ک یەکگیان بارهەڵگر بویچگیگە " تویوتا پیکئاب" ئەوەکەیش بارهەڵگڕ گەپیگ، ک لە دویای نیمەڕوو ئمڕوو لەری سلێمانی-قەرەداغ نزیک چەم "تانجەرۆ" رویدایە.
وەپای ئەو زانیاریەیلە رەسیەس ئاژانس شەفەق نیوز، رویداوەگە بویەسە هووکار گیان لەدەسداین گشت سەرنشینەیل بارهەڵگرە بویچکەگە، گشتیان ئەندامەیل یەک خیزانن.
وەپای زانیاریەیل دووان لە سەرنشینەیل دەسوەجی گیان لەدەسدانە و دوانیش لە رەی رەسانیان ئەرا خەسخانە گیان لەدەسدانە.
رانندەی بارهەڵگرە گەپەکە تویش نەویە و دەسگیرکریایە لێکۆڵینەوە وەگەردیا کرێد.
